- ના, ના. એ તો બધું સાંભળે સ્વીકારે એવો છે. મારી વાતને હમેશાં સાચી જ માની છે. એણે કયારેય કશું માગ્યું હતું ? હમેશાં પોતાની સીમાઓ સાચવીને વર્તતો. પહેલી વાર વાડીમાં જયારે મળેલાં ત્યારે બાવળની અણીદાર શૂળ સ્લીપર આરપાર જઈ બરાબર પગની વચ્ચોવચ ઘૂસીને તૂટી ગઈ. પાણીની ફૂંડી પર બેસી, પોતાનાં ઢીંચણ પર પગ રાખીને શૂળ કાઢતાં કાઢતાં અચાનક –તારો ચણિયો સરખો કર. બોલ્યો. અને ત્યારે એનાં ટેરવાં સાથળમાં ક્યાંક અડી ગયાં હોય એમ શરમથી બેવડું વળી જવાયું હતું. એને તો કશું જ નહીં.